Wopyt klóšterskeho a swójbneho swjedźenja Budyskeho wokrjesa přichodnu njedźelu w klóštrje Marijinej hwězdźe w Pančicach-Kukowje zadani so za wulkich kaž tež małych zajimcow.
Pančicy-Kukow (SN/MWj). „Jednorje žiwy być – jednorje čłowjek być“ rěka hesło 6. klóšterskeho a swójbneho swjedźenja 21. junija w Pančicach-Kukowje. Ze swjedźenskimi kemšemi w 10.30 hodź. jón zahaja. W 13.15 hodź. přizamknje so koncert Kamjeničanskeho ansambla Agenda St. Jacob. Po zwučenym wašnju čaka na wopytowarjow wot 14 hodź. program „Patentne talenty“ z hudźbu, rejemi, artistiku a žortom, moderěrowany wot Heika Hariga. Tak poskića reje z towarstwami z Kulowa, Kinsporka a Arnsdorfa, instrumentalne kruchi šulerjow wokrjesneje hudźbneje šule, afriske rytmy z Wulkeje Dubrawy a folk- a countryhudźbu z Wojerec. Mjez sobuskutkowacymi budźe tež Serbski muski chór Delany. Akterojo wustupja na jewišću na klóšterskim dworje runje tak kaž na jewišću klóšterskeje zahrody. W 17.30 hodź. swjeća zakónčacu ekumenisku nutrnosć. Cyły dźeń budu regionalne a přirodowe wiki z 55 wikowarjemi a rjemjeslnikami.
pol_Latn szl_Latn